Dom Kasandry Bajatovovej

**Dom Kasandry Bajatovovej** () je meštiansky dom z 18. storočia, nachádzajúci sa v centrálnej časti mesta Plovdiv v Plovdivskej oblasti v južnom Bulharsku.

## Lokalita
Dančovov dom leží v centrálnej časti mesta Plovdiv v hraniciach architektonicko-historickej rezervácie Starý Plovdiv vo vrcholovej časti pahorku Nebet tepe v tesnom susedstve rovnomennej archeologickej rezervácie na ulici „Doktor Stojan Čomakov“ () č. 20.

## Dejiny a súčasnosť
Prvá etapa stavby budovy prebehla na začiatku, alebo v polovici 18. storočia. Koncom 18. storočia budova prešla rekonštrukciou v rámci ktorej bolo pristavané druhé poschodie. V roku 1949 získal dom štatút „národnej starožitnosti“. V rokoch 19501951 bola budova reštaurovaná pod vedením architekta Christa Peeva. Bola prvou reštaurovanou obrodeneckou obytnou budovou v Plovdive a týmto úkonom sa začal masívny proces reštaurácií a obnovy plovdivských obrodeneckých domov vo vtedy budúcej architektonicko-historickej rezervácii Starý Plovdiv. V roku 1995 budova získala štatút kultúrnej pamiatky národného významu.

## Charakteristika
V súčasnej podobe z konca 18. storočia budova predstavuje typický príklad dvojposchodového ranoobrodeneckého obytného domu nesymetrického typu, aké sa stavali na konci 18. a začiatku 19. storočia. Najbohatšie zdobená je fasáda obrátená do dvora. Výzdoba je zachovaná aj v izbách, kde sú na stenách maľby, kde prevládajú florálne motívy. Stropy sú drevené a ich jednotlivé časti vytvárajú geometrické kompozície. Zaujímavým prvkom je atypicky riešené široké drevené schodisko vedúce na druhé poschodie, ktoré je svojím prevedením unikátom medzi schodiskami v obrodeneckých plovdivských domoch.

## Štatút a dôvod pamiatkovej ochrany
Kategória: kultúrna pamiatka národného významu

Budova bola vyhlásená za kultúrnu pamiatku v Štátnom vestníku č.85 z roku 1949 ako "národná starožitnosť", štatút kultúrnej pamiatky bol obnovený aj v Štátnom vestníku č. 4 z roku 1995 – ako dôvody ochrany boli pridané aj architektonicko-staviteľská hodnota budovy. Názov budovy ako je uvedený na zozname kultúrnych pamiatok národného významu je *Kăšta na Kasandra Bajatova* (, doslova *Dom Kasandry Bajatovovej*).

## Zaujímavosť
* Dom je pomenovaný po svojej majiteľke a obyvateľke Kasandre Bajatovovej.

## Galéria

Plovdiv-2021-02-KasandraBajatovaHouse08.jpg|celkový pohľad na dom zo severozápadu
Plovdiv-2021-02-KasandraBajatovaHouse06.jpg|celkový pohľad na západnú fasádu domu
Plovdiv-2021-02-KasandraBajatovaHouse11.jpg|celkový pohľad na severnú fasádu domu
Plovdiv-2021-02-KasandraBajatovaHouse09.jpg|celkový pohľad na vrchné poschodie severnej a východnej fasády
Plovdiv-2021-02-KasandraBajatovaHouse07.jpg|detail zo západnej fasády
Plovdiv-2021-02-KasandraBajatovaHouse10.jpg|detail zo z východnej fasády
Plovdiv-2021-02-KasandraBajatovaHouse03.jpg|pohľad na vchod do budovy v západnej fasáde
Plovdiv-2021-02-KasandraBajatovaHouse04.jpg|detailný pohľad na arkierovú časť západnej fasády
Plovdiv-2021-02-KasandraBajatovaHouse05.jpg|detailný pohľad na arkierovú pozorovateľňu v západnej fasáde
Plovdiv-2021-02-KasandraBajatovaHouse02.jpg|informačná tabuľa


## Referencie

## Iné projekty

Kategória:Stavby v Plovdive
Kategória:Domy v Plovdive
Kategória:Kultúrne pamiatky v Bulharsku
Kategória:Nebet tepe